Page:Blue e'ed Mary.pdf/3

 While morning lifts his gowden eye,

An’ glints o’er a’ sae cheery, O!

While e’enin’ vails the face o’ day,

And starnies gild the carry, O!

My early love—my bosom vow,

My plighted faith, I’ll never rue,

But live in love and bliss wi’ you,

My bonnie blue e’ed Mary, O.





My heart is a breaking, dear Tittie,

Some counsel unto me come lend,

To anger them a’ is a pity;

But what will I do wi’ Tam Glen?

I’m thinking wi’ sic a braw fallow,

In poortith I might make a fen’;

What care I in riches to wallow,

If I maunna marry Tam Glen?

There’s Lowric the laird of Drumeller,

“Guid day to you,” bride, he comes ben:

He brags and he blaws o’ his siller,

But whan will he dance like Tam Glen?

My minny does constantly cleave me,

And bids me beware o’ young men;

They flatter, she says, to deceive me:

But wha can think sae o’ Tam Glen